પાટણ જીલ્લામાં આવેલ ૮૧૧ શાળાઓમાં ૫૯૬૫ શિક્ષકો એક લાખથી વધુ વિદ્યાર્થીઓને અભ્યાસ કરાવી રહ્યા છે ત્યારે શાળાઓમાં બાળકોને ઉચ્ચ શિક્ષણ મળે તે માટે વર્ષ દરમ્યાન શિક્ષણ વિભાગ દ્વારા વિવિધ કાર્યક્રમ થઇ રહ્યા છે તો તાજેતરમાં લાખો રૂપિયાના ખર્ચે પ્રવેશોત્સવ સહીત ગુણોત્સવ જેવા કાર્યક્રમ કરવામાં આવી રહ્યા છે પરંતુ જીલ્લામાં વિદ્યાર્થીઓને શિક્ષણ માટે સોથી મહત્વની જરૂરિયાત ગણાતી શાળા અને તેનું ફર્નીચર તે જીલ્લામાં યોગ્ય નથી જે સુધારવાના બદલે તંત્ર અન્ય તાયફાઓ માં લાખો રૂપિયાનો ધુમાડો કરી રહી છે અને જેની અસર વિદ્યાર્થીઓના શિક્ષણ પર પડી રહી હોઈ દિનપ્રતિ શિક્ષણનું સ્તર કથળી રહ્યું છે.